Snoop Dogg még a múlt héten szaladt bele az unalomig ismert Bukarest-Budapest-névcserénél is viccesebb bakiba: Bogota helyett véletlenül Bogatát, azaz a romániai Marosbogátot jelölte meg aktuális tartózkodási helyének az Instagramján.

snoopdogg (@snoopdogg) által közzétett fénykép, 2016. Márc 13., 20:38 PDT

Barta László Marosbogát polgármestere akkor azt nyilatkozta, káposztalélevessel, nyárson sült disznóval, és tiszta szívvel várják a néha raszta stílusban és Snoop Lion néven haknizó rappert.

Közben persze már Snoop Dogg is beismerte a kapitális bakit a Facebookján, de egyúttal megnyugtatta a Romániában élő rajongóit: ha már úgy esett, hogy összekeverte Bogotát Bogatával, tényleg tart majd egy marosbogáti koncertet.